Toyota se nuwe Corolla eersdaags hier | Maroela Media
Toyota se nuwe Corolla eersdaags hier
Toyota het oor die afgelope paar jaar R4,3 miljard in sy aanleg in Prospecton, Durban, belê. Dié belegging was om dié motorreus in staat te stel om 'n nuwe model hier te vervaardig vir wêreldwye uitvoer… die spiksplinternuwe Toyota Corolla Cross.
Die nuwe Corolla Cross is van 1 November beskikbaar en vir die eerste keer in Suid-Afrika neem Toyota voorafbestellings vir dié buksie.
Wat presies is die Corolla Cross? Dit is 'n kruismodel of eerder sportnutsweergawe van die Corolla. In Toyota se aanbieding pas hy tussen die Urban Cruiser en Rav4 in. Daar is drie spesifikasievlakke beskikbaar – Xi is die intreemodel, dan Xs met beter spesifikasies en dan die reeksleidende Xr.
Daar is twee dryfstelsels beskikbaar. 'n Doodgewone 1.8 atmosferiese viersilinderpetrolenjin, óf 'n hibriede weergawe wat ook van die 1.8 gebruik maar, mét elektriese motors by. Al die modelle – soos meeste hibriede voertuie – maak gebruik van 'n CVT-palwisseltransmissie. Die 1.8 bied 103 kW en 172 Nm. Die hibried bied 90 kW en 172 + e Nm.
Die reeks word gedek deur 'n 3 jaar/ 100 000 km waarborg en ses dienste-diensplan. Die hibriede model dra 'n agt jaar waarborg op die battery. Die twee hibriedmodelle is weer eens bewys dat Toyota nou sterk fokus plaas op sy nuwe energie-aanbieding, en dié nuwe model sal die bekostigbaarste hibridiese voertuig in Suid-Afrika wees.
Toyota Corolla Cross 1.8 Xi R349 900
Toyota Corolla Cross 1.8 Xs R390 100
Toyota Corolla Cross 1.8 Xr R425 400
Toyota Corolla Cross 1.8 Hybrid Xs R413 000
Toyota Corolla Cross 1.8 Xr R448 300
Jy kan nou jou eie Corolla Cross hier bestel.
Hierdie Toyota gaan 'n groot inpak op die motor bedryf uitoefen. Dit is goedkoper om te koop in vergelyking met die sedan, plaaslik gebou en 'n Toyota. EN ons Suid Afrikaners is mal oor 'n SUV! Automaties, netjies en ruim, met 'n prys en toerusting vlak wat nogal sy mededingers 'n ding of twee gaan wys. Ek het, met die eerste keer toe daar oor die kar gepraat is, vermoed dat sy prys oor R500 000.00 gaan wees, want dit is dan 'n Toyota SUV. Ek wonder net of die Cross die Fortuner se verkope gaan benadeel? Ek weet die… Lees meer »
Jammer dis 'n CVT….
Die Toyota's lyk al hoe meer soos Ford's. Eers die Hilux met dieselfde vorm sierrooster (spelling?) as die Ranger en stukke swart plastiek orals aangeplak (soos die Ranger) en nou die kar wat ook so sierrooster het.